**Zmluva č. 1/2022**

**Rámcová dohoda**

uzavretá podľa § 409 a násl. Obchodného zákonníka (zákona č. 513/1991 Zb. v znení neskorších predpisov)

1. **Predávajúci**

|  |  |
| --- | --- |
| Názov: |  |
| Sídlo : |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| SWIFT: |  |
| Obchodný register: |  |

(ďalej len „predávajúci“)

1. **Kupujúci**

|  |  |
| --- | --- |
| Názov: | **Dopravný podnik mesta Žiliny s.r.o.** |
| Sídlo: | Kvačalova 2, 011 40 Žilina |
| Zastúpený: | Ing. Mikuláš Kolesár, konateľ |
| IČO: | 36 007 099 |
| DIČ: | 2020447583 |
| IČ DPH: | SK 2020447583 |
| Bankové spojenie: | Slovenská sporiteľňa, a.s. |
| IBAN: | SK1909000000005035044524 |
| SWIFT: | GIBASKBX |
| Obchodný register: | Zapísaný v Obchodnom registri OS Žilina, odd.: Sro, vl. č.: 3510/L |

(ďalej len „kupujúci“)

**Preambula**

1. Táto Rámcová dohoda (ďalej aj ako „dohoda“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov). Obchodnú verejnú súťaž vyhlásil a zverejnil na svojom webovom sídle kupujúci ako obstarávateľ (vyhlasovateľ obchodnej verejnej súťaže), ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov. Kupujúci realizoval obchodnú verejnú súťaž pod názvom: **„Náhradné diely na trakčné vedenie trolejbusovej dráhy“**. Predávajúci bol vyhodnotený ako úspešný navrhovateľ v predmetnej obchodnej verejnej súťaži.

2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok I.**

**Predmet dohody**

1. Predávajúci sa zaväzuje dodávať kupujúcemu na základe jeho čiastkových objednávok v súlade s príslušnými ustanoveniami zákona č. 513/1991 Zb. Obchodného zákonníka v znení neskorších predpisov požadované tovary a to v rozsahu, kvalite a na požadované miesto podľa objednávky kupujúceho.
2. Tento záväzok predávajúceho, zabezpečiť dodávku pre kupujúceho je podložený cenovým návrhom uvedeným v Prílohe č. 1 tejto dohody.
3. Dodávané tovary sú špecifikované ako nové, nepoužité. Nie sú špecifikované ako tovary po oprave, repasované.
4. Pri dodaní nesprávneho tovaru je možnosť tovar obratom vrátiť predávajúcemu a zameniť ho za požadovaný.
5. Kupujúci nie je viazaný touto dohodou odobrať to množstvo tovaru, ktoré je uvedené v Prílohe č. 1 tejto dohody.

**Článok II.**

**Miesto, čas a spôsob plnenia predmetu dohody**

1. Miestom dodania tovaru je sídlo kupujúceho: Dopravný podnik mesta Žiliny s.r.o., Kvačalova 2, 011 40 Žilina. Miesto dodania bude vždy uvedené v čiastkovej elektronickej objednávke tovaru.

Elektronická objednávka kupujúceho bude obsahovať odvolanie sa na túto dohodu, názov a množstvo požadovaného tovaru, požadovaný termín a miesto dodania, dátum, pečiatku a podpis povereného zástupcu kupujúceho, resp. kontaktnej osoby. Objednávky budú elektronicky odosielané v pracovných dňoch (pondelok – piatok) v čase od 6,00 hod. do 14,00 hod.

1. Kontaktnou osobou kupujúceho je: Matúš Mravec, [matus.mravec@dpmz.sk](mailto:matus.mravec@dpmz.sk), t.č. +421415660139

Kontaktnou osobou predávajúceho je: .....(meno, priezvisko, e-mail, tel. číslo doplní navrhovateľ)... .

1. Lehota dodania tovaru je dohodnutá **do 25 pracovných dní** odo dňa potvrdenia objednávky (e-mailom, faxom a pod.) predávajúcim.

Potvrdenie objednávky e-mailom odošle predávajúci kupujúcemu najneskôr do 14,00 hodiny v pracovný deň, pokiaľ objednávka bola predávajúcemu odoslaná do 10,00 hodiny. Ak bola objednávka predávajúcemu odoslaná v pracovný deň po 10,00 hodine, kupujúci je povinný potvrdiť túto objednávku do 14,00 hodiny nasledujúceho pracovného dňa. Deň potvrdenia objednávky sa nezapočítava do dodacej lehoty tovaru uvedenej vyššie. Potvrdením objednávky predávajúci zároveň potvrdzuje dodanie tovaru v termíne, uvedenom na objednávke.

1. Predmet kúpy bude zabalený, resp. zviazaný obvyklým spôsobom tak, aby nedošlo k jeho poškodeniu počas prepravy.
2. Predmet kúpy bude dodaný spolu s faktúrou a dodacím listom. Kupujúci sa zaväzuje potvrdiť prevzatie tovaru na dodacom liste.

6. Dodanie tovaru bude realizované v pracovných dňoch (pondelok až piatok) v čase od 6,00 hod do 14,00 hod.

7. Dopravu tovaru na miesto určené kupujúcim bude zabezpečovať predávajúci.

**Článok III.**

**Práva, povinnosti a záväzky účastníkov dohody**

1. Všetky dokumenty, súvisiace s touto dohodou a to najmä objednávky, faktúry, výkazy, výdajky, správy atď. účastníci dohody vypracovávajú v slovenskom jazyku, prípadne českom jazyku a tieto dokumenty musia obsahovať všetky dohodnuté požadované údaje v súlade so všeobecne záväznými právnymi predpismi platnými v Slovenskej republike.
2. Pokiaľ predávajúci zabezpečuje časť predmetu dohody subdodávateľským spôsobom, preberá zodpovednosť za splnenie podmienok dohodnutých v tejto dohode v celom rozsahu tak, ako keby všetky tovary dodával on sám, pričom platí, že zmluvným partnerom pre kupujúceho na predmet plnenia tejto dohody je predávajúci.

**Článok IV.**

**Kvalita, záruka a zodpovednosť za vady a škody**

1. Na nároky kupujúceho vyplývajúce z vád poskytovaného predmetu tejto dohody sa vzťahujú príslušné ustanovenia Obchodného zákonníka. Rovnako tak sa príslušné ustanovenia Obchodného zákonníka uplatňujú pri záruke a akosti.
2. Dohodnutá záručná doba je 2 roky od prevzatia tovaru kupujúcim.
3. Chyby, kazy alebo nedostatky tovaru, zrejmé pri prevzatí tovaru, bude kupujúci reklamovať u predávajúceho okamžite písomne. Skryté chyby a vady bude kupujúci reklamovať v lehote stanovenej zárukou na tovar.

**Článok V.**

**Kúpna cena a platobné podmienky cena**

1. Všetky ceny predmetu tejto dohody sú stanovené v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z .z. o cenách v znení neskorších predpisov. Pri DPH sa bude postupovať v zmysle platnej legislatívy.
2. Dopravné a balné je zahrnuté v jednotkových cenách tovarov.
3. Jednotkové ceny tovarov sú uvedené v Prílohe č. 1 a sú to ceny konečné a platné počas platnosti tejto dohody. Jednotkové ceny sú uvedené v EUR bez DPH.

**Článok VI.**

**Platobné podmienky a fakturácia**

1. Fakturácia bude v mene EUR.
2. V prípade realizácie dodávok vystaví predávajúci daňový doklad - faktúru s lehotou splatnosti 30 dní odo dňa doručenia faktúry. Vystavené faktúry predávajúcim musia obsahovať náležitosti podľa platnej legislatívy SR pre dané obdobie a špecifikáciu fakturovanej ceny dodaného tovaru. Špecifikácia bude pozostávať z rozpisu dodaných položiek za fakturované obdobie priamo na faktúre.
3. Dohodnutú cenu za dodaný tovar, kupujúci uhradí predávajúcemu formou prevodného príkazu na základe predložených faktúr s lehotou splatnosti 30 dní odo dňa ich prijatia. Faktúry musia obsahovať náležitosti daňového dokladu podľa platnej legislatívy SR pre dané obdobie a špecifikáciu fakturovanej ceny dodaného tovaru a povinné prílohy. V prípade, že doručená faktúra nebude obsahovať predpísané zákonné náležitosti alebo bude obsahovať chybné údaje, prípadne bude chýbať príloha, kupujúci je oprávnený vrátiť takúto faktúru predávajúcemu. Lehota splatnosti v tomto prípade nenastane skôr, než uplynie 30 dní odo dňa prijatia opravenej faktúry. Faktúry je nutné zasielať poštou na adresu kupujúceho.

Prílohou daňového dokladu musí byť aj údaj o type dodaného tovaru a množstve tovaru v kusoch a interný kód tovaru, ktorý kupujúci uviedol vo svojej elektronickej objednávke. Tento údaj musí súhlasiť s údajmi na dodacom liste, ktorým bol tovar skutočne dodaný a následne prevzatý.

1. Právo na zaplatenie dohodnutej zmluvnej ceny vzniká predávajúcemu riadnym a včasným splnením jeho záväzku.
2. V prípade, ak dôjde počas realizácie predmetu dohody k zmene právneho predpisu o dani z pridanej hodnoty, predávajúci bude postupovať v zmysle platnej legislatívy.
3. Kupujúci je platiteľom dane z pridanej hodnoty (DPH) v Slovenskej republike. Predávajúci je/nie je\* (\* navrhovateľ ponechá iba aktuálny status) platiteľom dane z pridanej hodnoty v Slovenskej republike.

**Článok VII.**

**Sankcie**

1. Pre prípad nedodržania podmienok dodania tovaru podľa tejto dohody môžu zmluvné strany uplatniť nasledovné sankcie :
2. za omeškanie predávajúceho s dodaním tovaru zmluvnú pokutu vo výške 0,05 % z hodnoty nedodaného tovaru za každý deň omeškania. Zaplatením zmluvnej pokuty nezaniká nárok kupujúceho na náhradu škody,
3. za omeškanie kupujúceho so zaplatením zmluvnej ceny úrok z omeškania vo výške 0,05% z nezaplatenej ceny za každý deň omeškania.

**Článok VIII.**

**Ukončenie rámcovej dohody**

1. Rámcová dohoda bude uzatvorená na dobu určitú do 24 mesiacov od podpísania obidvoma zmluvnými stranami.
2. Pred uplynutím doby na ktorú je dohoda uzatvorená je ju možné ukončiť:

* Dňom vyčerpania sumy predpokladanej hodnoty za tovar, ktorá je 84 640,00 EUR bez DPH,
* Písomnou dohodou na návrh niektorej zo zmluvných strán k dohodnutému dňu,
* Písomnou výpoveďou z dôvodu porušenia ustanovení tejto dohody druhou zmluvnou stranou.

1. Výpovedná lehota pre prípad výpovede je 2 mesiace a začína plynúť prvým dňom od doručenia výpovede druhej zmluvnej strane.
2. V prípade výpovede tejto dohody nemá žiadna zo zmluvných strán právo na náhradu nákladov vynaložených pri plnení predmetu dohody. Zmluvné strany si nevracajú vzájomne poskytnuté plnenia, ktoré si na základe tejto dohody poskytli.

**Článok IX.**

**Odstúpenie od dohody**

1. Kupujúci je oprávnený odstúpiť od tejto dohody najmä ak:

* predávajúci dodá tovar, ktorý nezodpovedá dohodnutej kvalite, a to aj napriek písomnému upozorneniu, tým však nie je dotknuté právo a zodpovednosť za vady dodávaného tovaru,
* ak predávajúci vstúpi do likvidácie alebo bude súdom zistený jeho úpadok ,
* v prípade, ak predávajúci predá alebo prenajme svoju organizáciu, zlúči sa s inou spoločnosťou alebo iným spôsobom prevedie práva a povinnosti, vyplývajúce z tejto dohody, na inú osobu,
* bude dodatočne zistené, že predávajúci poskytol kupujúcemu v rámci návrhu v obchodnej verejnej súťaži nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotených výsledkov  obchodnej verejnej súťaže.

1. Odstúpenie od tejto dohody vyššie uvedeným spôsobom je účinné dňom doručenia písomného odstúpenia od tejto dohody druhej strane dohody. V dôsledku odstúpenia od tejto dohody nedôjde k zániku nárokov kupujúceho na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení tejto dohody.
2. V prípade odstúpenia od tejto dohody nemá žiadna zo zmluvných strán právo na náhradu nákladov vynaložených pri plnení predmetu tejto dohody. Zmluvné strany si nevracajú vzájomne poskytnuté plnenia, ktoré si na základe tejto dohody poskytli.

**Článok X.**

**Ostatné dohodnuté podmienky**

1. Predávajúci a kupujúci sa dohodli, že v prípade sporu o hodnotení kvality predmetu dohody budú uznávať závery oprávnených kvalifikovaných špecialistov alebo posudok súdneho znalca.
2. Kupujúci a ním poverené osoby sú oprávnené priebežne kontrolovať kvalitu akosti dodávky predmetu tejto dohody. Predávajúci je povinný poskytovať potrebnú súčinnosť pri priebežnom zisťovaní objektívneho stavu predmetu plnenia.
3. V prípade, že dodávka bude vykazovať zjavné nedostatky, ktoré svojou povahou bránia riadnemu užívaniu, je kupujúci oprávnený prevziať dodávku až po úplnom odstránení predmetných nedostatkov.
4. Obidve strany sa dohodli, že akékoľvek dôverné informácie, získané počas trvania tejto dohody, sú obchodným tajomstvom a nebudú takého informácie poskytovať tretím osobám alebo iným spôsobom využívať pre iné účely, ako je plnenie tejto dohody.
5. Dohodu je možné zmeniť len písomnými dodatkami potvrdenými oprávnenými zástupcami obidvoch zmluvných strán. Táto dohoda je vyhotovená v štyroch výtlačkoch, pričom každý je považovaný za originál. Každá zo zmluvných strán obdrží po dve vyhotovenia.

**Článok XI.**

**Spoločné a záverečné ustanovenia**

1. Vzťahy z dohody, neupravené v tejto dohode sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi platnými na území Slovenskej republiky.
2. Predávajúci berie na vedomie, že kupujúci je povinnou osobou v zmysle zákona č. 211/2000 Z .z. o slobodnom prístupe k informáciám a o zmene a doplnení niektorých zákonov v znení neskorších predpisov a súhlasí so zverejnením tejto dohody na internetovej stránke kupujúceho.
3. Táto dohoda nadobúda platnosť dňom jej podpísania oprávnenými zástupcami obidvoch strán dohody a účinnosť dňom nasledujúcim po dni jej zverejnenia na internetovej stránke podľa § 47 a) zákona č. 546/2010 Z .z., ktorým sa dopĺňa zákon č. 40/1964 Zb. Občianskeho zákonníka v znení neskorších predpisov.

**Prílohy:**

Príloha č. 1: Technická špecifikácia predmetu obchodnej verejnej súťaže a návrh na plnenie kritérií

Predávajúci: Kupujúci:

V...(miesto)............, dňa ....(dátum).. V Žiline, dňa ........................

uviesť meno, priezvisko, podpis oprávnenej osoby Ing. Mikuláš Kolesár

predávajúceho konateľ